DĖL UAB ,,ŠILALĖS AUTOBUSŲ PARKAS“ VIETINIO REGULIARAUS SUSISIEKIMO AUTOBUSŲ MARŠRUTŲ SUSTABDYMO MOKINIŲ ŽIEMOS ATOSTOGŲ LAIKOTARPIU

2020 m. gruodžio 10 d. Nr. DĮV-1151

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos kelių transporto kodekso 4 straipsnio 3 dalimi, atsižvelgdamas į Šilalės rajono keleivinio transporto ir moksleivių pavėžėjimo organizavimo komisijos, sudarytos Šilalės rajono savivaldybės tarybos 2007 m. gruodžio 20 d. sprendimu Nr. T1-317 ,,Dėl Šilalės rajono keleivinio transporto ir moksleivių pavėžėjimo organizavimo komisijos sudarymo ir nuostatų tvirtinimo“, į 2020 m. gruodžio 10 d. posėdžio protokolą Nr. 10:

1. S u s t a b d a u nuo 2020 m. gruodžio 14 d. iki 2021 m. sausio 3 d. mokinių žiemos atostogų laikotarpiu šiuos uždarosios akcinės bendrovės ,,Šilalės autobusų parkas“ vietinio (priemiestinio) reguliaraus susisiekimo autobusų maršrutus:

1.1. Didkiemis–Laumenai–Didkiemis–Šilalė (leidimo Nr. 123, išvykimo laikas 7.00–7.50 val., darbo dienomis);

1. 2. Bijotai–Košiai–Šilalė (leidimo Nr. 269, išvykimo laikas 7.00–7.50 val., darbo dienomis);

1. 3. Šilalė–Košiai–Šilalė (leidimo Nr. 246, išvykimo laikas 14.30–16.00 val., darbo dienomis);

1.4. Šilalė–Bijotai–Kaltinėnai–Šilalė (leidimo Nr. 314, išvykimo laikas 6.05–7.50 val., darbo dienomis).

2. Į p a r e i g o j u uždarosios akcinės bendrovės ,,Šilalės autobusų parkas“ direktorių apie maršrutų sustabdymą paskelbti informaciją teisės aktų nustatyta tvarka.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius Valdemaras Jasevičius